Abbozz preliminari tal-baġit ta' emenda nru 3 tal-baġit ġenerali ta’ l-2008 - Dikjarazzjoni ta' l-infiq skond is-sezzjoni - Sezzjoni III – Il-Kummissjoni - Sezzjoni VI – Il-Kumitat Ekonomiku u Soċjali /* KUMM/2008/0201 finali */





[pic] | KUMMISSJONI TAL-KOMUNITAJIET EWROPEJ | Brussel 14.4.2008 KUMM(2008) 201 finali ABBOZZ PRELIMINARI TAL-BAĠIT TA' EMENDA NRU 3 TAL-BAĠIT ĠENERALI TA’ L-2008 DIKJARAZZJONI TA' L-INFIQ SKOND IS-SEZZJONI Sezzjoni III – Il-Kummissjoni Sezzjoni VI – Il-Kumitat Ekonomiku u Soċjali ABBOZZ PRELIMINARI TAL-BAĠIT TA' EMENDA NRU 3 TAL-BAĠIT ĠENERALI TA’ L-2008 DIKJARAZZJONI TA' L-INFIQ SKOND IS-SEZZJONI Sezzjoni III – Il-Kummissjoni Sezzjoni VI – Il-Kumitat Ekonomiku u Soċjali Wara li kkunsidrat: - it-Trattat li jistabbilixxi l-Komunità Ewropea, u b’mod partikolari l-Artikolu 272 tiegħu, - it-Trattat li jistabbilixxi l-Komunità Ewropea għall-Enerġija Atomika, u b'mod partikolari l-Artikolu 177 tiegħu, - ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej[1], kif emendat l-aħħar bir-Regolament tal-Kunsill (KE, Euratom) Nru 1995/2006[2], u b'mod partikolari l-Artikolu 37 tiegħu, Il-Kummissjoni Ewropea hawnhekk tippreżenta lill-awtorità tal-baġit l-Abbozz Preliminari tal-Baġit ta' Emenda Nru 3 għall-baġit ta' l-2008. WERREJ 1. Introduzzjoni 4 2. Microsoft 4 3. Aġġustament fis-Salarji 5 4. Il-Kampanja ta' Tilqim kontra l-Bluetongue 6 5. L-Inizjattivi Konġunti fit-Teknoloġija 7 6. Mobilizzazzjoni tal-Fond ta' Solidarjetà ta' l-UE 10 6.1. Il-Greċja: Nirien fil-Foresti Awissu 2007 10 6.2. Is-Slovenja: Għargħar Settembru 2007 11 6.3. Finanzjament 12 7. Modifiki fil-pjan ta' stabbiliment ta' l-Istitut Ewropew għall-Ugwaljanza bejn is-Sessi. 12 8. Modifiki fil-pjan ta' stabbiliment tal-Kumitat Ekonomiku u Soċjali Ewropew 13 TABELLA B'SOMMARJU TAL-QAFAS FINANZJARJU SKOND L-INTESTATURI 15 TIBDILIET FID-DIKJARAZZJONI ĠENERALI TAD-DĦUL TIBDILIET FID-DIKJARAZZJONI TAD-DĦUL U L-INFIQ SKOND IT-TAQSIMA Il-tibdiliet fid-dikjarazzjoni ġenerali tad-dħul u d-dikjarazzjoni tad-dħul u l-infiq skond is-sezzjoni għandhom jintbagħtu separatament permezz tas-sistema SEI-BUD. Verżjoni bl-Ingliż tal-bidliet fid-dikjarazzjoni ġenerali tad-dħul u d-dikjarazzjoni tad-dħul u l-infiq skond is-sezzjoni hi annessa għall-informazzjoni bħala anness tal-baġit. 1. INTRODUZZJONI L-Abbozz Preliminari tal-Baġit ta' Emenda (APBE) Nru 3 għas-sena 2008 jkopri l-elementi li ġejjin: - L-ibbaġittjar tad-dħul mill-każ tal-Microsoft. - L-ibbaġittjar ta' parti mill-ammont iffrankat miż-żieda li kienet iżgħar milli stimat tal-ħlas u tal-pensjonijiet fl-2007, li wassal għal tnaqqis ta' EUR 2,3 miljuni f'approprjazzjonijiet għall-impenji u għall-ħlasijiet taħt l-intestatura 5. - Iż-żieda tal-fond ta' emerġenza għall-miżuri veterinarji minħabba l-kriżi tal-bluetounge b'EUR 130 miljun f'approprjazzjonijiet għall-impenji, u b'EUR 63,95 miljuni f'approprjazzjonijiet għall-ħlasijiet. - Il-ħolqien ta' l-istruttura baġitarja neċessarja biex takkomoda erba' Inizjattivi Teknoloġiċi Konġunti: Inizjattiva għal Mediċini Innovattivi (IMI), Clean Sky, ARTEMIS (Inizjattiva Teknoloġika Konġunta dwar Sistemi ta' Kompjuters Inkorporati) u ENIAC (Pjattaforma Teknoloġika Ewropea dwar in-Nonoelettronika). - Il-mobilizzazjoni tal-Fond ta' Solidarjetà ta' l-UE għal ammont ta' EUR 98 miljun f'approprjazzjonijiet għall-impenji u għall-ħlasijiet relatati man-nirien fil-foresti fil-Greċja ta' Awissu 2007 u l-għargħar fis-Slovenja f'Settembru 2007. - Il-modifiki fil-pjan ta' stabbiliment ta' l-Istitut Ewropew għall-Ugwaljanza bejn is-Sessi. - Il-modifiki fil-pjan ta' stabbiliment tal-Kumitat Ekonomiku u Soċjali Ewropew. L-effett nett tal-modifiki fl-infiq huwa żieda ta' EUR 225,7 miljuni f'approprjazzjonijiet għall-impenji, u żieda ta' EUR 159,6 miljuni fi ħlasijiet. Mhux ser ikun hemm talba għal dħul addizzjonali. 2. MICROSOFT Fl-24 ta' Marzu 2004, il-Kummissjoni indirizzat deċiżjoni lil Microsoft Corporation dwar proċediment taħt l-Artikolu 82 tat-Trattat tal-KE (Deċiżjoni C(2004) 900). Fid-Deċiżjoni, il-Kummissjoni sabet li Microsoft kienet kisret l-Artikolu 82 tat-Trattat tal-KE billi wettqet atti li kienu jikkostitwixxu diversi abbużi ta' pożizzjoni dominanti. Ġiet imposta multa ta' EUR 497,2 miljuni fuq Microsoft Corporation. Il-Kummissjoni imponiet ukoll numru ta' miżuri, intizi biex itemmu, b'mod effettiv, il-ksur in kwistjoni. Fl-10 ta' Novembru 2005, il-Kummissjoni wissiet lil Microsoft, skond l-Artikolu 24(1) tar-Regolament 1/2003[3], li jekk Microsoft ma tikkonformax ma' dawn l-obbligi sal-15 ta' Diċembru 2005, ikollha tiffaċċja ħlas ta' penali ta' kuljum li jaslu sa EUR 2 miljuni. L-ammont definittiv tal-ħlas perjodiku ta' penali impost fuq Microsoft Corporation minħabba li ma kkonformatx ma' l-obbligu tagħha ġie ffissat għal EUR 280,5 miljuni bl-Artikolu 2 tad-Deċiżjoni tal-Kummissjoni tat-12 ta' Lulju 2006. Il-multa imposta fl-24 ta' Marzu u l-penali ta' kuljum imposta b'mod definittiv fit-12 ta' Lulju 2006 saret finali wara s-sentenza finali tal-Qorti tal-Prim'Istanza ta' l-10 ta' Novembru 2007 fil-kawża T-201/04, u l-ordni għat-tneħħija mir-reġistru tas-6 ta' Diċembru 2007 fil-kawża T-271/06). Fl-2008, il-Kummissjoni rċeviet l-ammont ta' EUR 777,7 miljuni (EUR 497,2 miljuni u EUR 280,5 miljuni), kif ukoll l-interessi bankarji ta' EUR 71,5 miljuni, li akkumulaw mid-depożitu proviżorju, li rriżulta f'total ta' EUR 849,2 miljuni. 3. AġġUSTAMENT FIS-SALARJI L-Abbozz Preliminari tal-Baġit (APB) għall-2008 ippreżentat mill-Istituzzjonijiet kien ibbażat fuq stima ta' żieda ta' 2,2% għas-salarji u l-pensjonijiet. Fis-17 ta' Diċembru 2007, il-Kunsill, fuq proposta tal-Kummissjoni, adotta r-Regolament 1558/2007[4], li b'effett mill-1 ta' Lulju 2007 żied ir-remunerazzjoni u l-pensjonijiet ta' l-uffiċjali u ħaddiema oħra tal-Komunitajiet Ewropej b'1%. Din kienet iż-żieda li ġiet applikata għas-salarji u l-pensjonijiet fl-2007. Madankollu, wara s-sottomissjoni tal-proposta mill-Kummissjoni lill-Kunsill, l-Italja kkomunikat data ġdida dwar iż-żieda fir-rimunerazzjoni tas-servizz ċivili tagħha b'effett mill-1 ta' Frar 2007. Għalhekk, il-Kummissjoni ppreżentat proposta riveduta li żiedet is-salarji u l-pensjonijiet b'0,4% iktar b'effett mill-1 ta' Lulju 2007. Il-konsegwenza għall-2008 hi li l-approprjazzjonijiet għas-salarji u l-pensjonijiet jistgħu jitnaqqsu b'madwar 0,6%. Dan huwa r-riżultat ta' żewġ aġġustamenti tekniċi: - it-tnaqqis tan-nefqa fis-salarji u l-pensjonijiet b'madwar 0,8% minħabba d-differenza bejn iż-żieda stimata ta' 2,2% u ż-żieda attwali ta' 1,4%. - iż-żieda tan-nefqa fis-salarji u l-pensjonijiet b'madwar 0,2% minħabba l-ħlas b'lura ta' darba ta' 0,4% għall-aħħar 6 xhur ta' l-2007. F'termini assoluti l-effett nett fuq in-nefqa ta' l-intestatura 5 għas-salarji tal-persunal tal-Kummissjoni għall-istituzzjonijiet kollha, jippreżenta ffrankar ta' EUR 18,9 miljuni. Huwa propost li jitnaqqsu l-approprjazzjonijiet baġitarji għal-linja tal-baġit tal-pensjonijiet b'EUR 2,3 miljuni. Il-bqija ta' l-ammont iffrankat ser jintuża biex ikopri ħtiġijiet preċedenti mhux previsti relatati mas-sentenza tal-Microsoft tas-17 ta' Settembru 2007 fil-Kawża T-201/04, u talba għal trasferiment qed tiġi sottomessa separatament. Il-Qorti tal-Prim'Istanza annullat parti mill-Artikolu 7 tad-Deċiżjoni, safejn huwa pprovdut li l-ispejjeż kollha assoċjati mat-Trustee tal-Monitoraġġ jitħallsu minn Microsoft. It-Trustee inħatar fl-2005 skond il-proċedura stabbilita fid-"Deċiżjoni għal Trustee" tal-Kummissjoni. Microsoft iffinanzjat l-operazzjoni tat-Trustee, inkluża r-rimunerazzjoni tiegħu, minn Ottubru 2005. Abbażi ta' l-ammonti maħruġa minn Microsoft, l-ispiża tat-Trustee biex jimplimenta d-Deċiżjoni tal-Kummissjoni tas-17 ta' Settembru 2007 hija stimata għal EUR 14,2 miljuni. Ix-xogħol tal-Mekkaniżmu ta' Monitoraġġ huwa li jappoġġja lill-Kummissjoni fil-monitoraġġ tal-konformità ta' Microsoft mad-Deċiżjoni. Huwa jagħti rapporti tekniċi u opinjonijiet ta' esperti dwar il-qagħda ta' l-informazzjoni ta' interoperabilità u l-ittestjar prattiku tal-korrettezza ta' l-informazzjoni. Huwa jaġixxi wkoll bħala medjatur bejn id-detenturi ta' liċenzja u l-Microsoft fil-kwistjonijiet kollha dwar il-kondizzjonijiet ta' liċenzjar u l-materjali liċenzjati. Xogħlu huwa importanti ħafna għall-infurzar effettiv tad-Deċizjoni u għall-proċedura pendenti taħt l-Artikolu 24(2) tar-Regolament 1/2003 dwar in-nuqqas ta' konformità ta' Microsoft mad-Deċiżjoni. B'hekk għandha tkun żgurata l-kontinwazzjoni tax-xogħol tal-Mekkaniżmu ta' Monitoraġġ. EUR 2,4 miljuni addizzjonali ser ikunu meħtieġa fl-2008 biex ikopru l-ispejjeż li jiżguraw il-kontinwità neċessarja tas-servizzi tal-mekkaniżmu ta' Monitoraġġ. B'hekk, il-ħtiġijiet magħqudin tat-Trustee tal-Monitoraġġ fl-2008 jammontaw għal EUR 16,6 miljuni. 4. IL-KAMPANJA TA' TILQIM KONTRA L-BLUETONGUE Fl-2007 faqqgħet il-marda tal-bluetongue f'diversi Stati Membri, u iktar partikolarment il-bluetongue serotype 8 fil-Belġju, ir-Repubblika Ċeka, id-Danimarka, il-Ġermanja, Spanja, Franza, il-Lussemburgu, l-Olanda u l-bluetongue serotype 1 fi Franza, Spanja u l-Portugal. Il-bluetongue hija marda li tinġarr minn vektor, li għaliha l-qtil ta' l-annimali ta' l-ispeċi suxxettibbli b'mod ġenerali mhuwiex miżura xierqa ħlief fil-każ ta' l-annimali klinikament milquta mill-bluetongue. Il-preżenza ta’ din il-marda tista’ tirrappreżenta riskju serju għall-popolazzjoni tal-bhejjem tal-Komunità. It-tilqima hija l-iktar miżura veterinarja effiċjenti li tista' tintuża biex tiġġieled il-bluetongue, u kampanja ta' emerġenza tal-massa għat-tilqima hija l-aħjar għażla biex jinkisbu l-għanijiet li jitnaqqas il-mard kliniku u t-telf, jitwaqqaf it-tixrid tal-marda, jiġu protetti t-territorji ħielsa fl-Istati Membri u jkun faċilitat il-kummerċ sikur ta' l-annimali ħajjin. Biex jiġi evitat it-tixrid tal-marda kemm jista’ jkun malajr, il-Komunità għandha tikkontribwixxi finanzjarjament għan-nefqa eliġibbli ta' l-Istati Membri kkonċernati fil-kuntest tal-miżuri ta' emerġenza meħuda biex tkun miġġielda l-marda, kif previst fid-Deċiżjoni 90/424/KEE[5]. Skond din id-Deċiżjoni, il-kontribuzzjoni għandha tkun 100% ta' l-ispiża tal-forniment tat-tilqim u 50 % ta' l-ispiza li tintefaq biex isir it-tilqim. L-Istati Membri ppreżentaw il-pjani ta' emerġenza tagħhom għat-tilqim ta' emerġenza bl-indikazzjoni tan-numru approssimattiv tad-dożi tat-tilqim li għandu jintuża fl-2007 u fl-2008 u l-ispejjeż stimati biex isir dan it-tilqim. Il-Kummissjoni evalwat dawn il-pjani kemm mil-lat veterinarju u kemm mil-lat finanzjarju u nstab li l-pjani jikkonformaw mal-leġiżlazzjoni veterinarja rilevanti tal-Komunità. L-ispiża totali ta' l-azzjoni ta' tilqim imsemmija hawn fuq hija stimata għal EUR 130 miljun. Il-ħtiġijiet tal-ħlas għall-2008 jammontaw għal EUR 63,95 miljun. Dan l-ammont, fir-rigward taż-żmien li fih inqalgħet is-sitwazzjoni ta' emerġenza, ma kienx ittieħed in kunsiderazzjoni meta kien qed jitħejja l-baġit u meta ġie deċiż. F'dan iż-żmien tas-sena, mhuma previsti l-ebda approprjazzjonijiet biex isiru disponibbli fi ħdan il-baġit tal-FEAGA ta' l-2008. Għalhekk, il-Kummissjoni qed titlob li jiżdied il-livell ta' l-approprjazzjonijiet fil-partita tal-baġit " fond ta' emerġenza għal ilmenti ta' natura veterinarja u kontaminazzjonijiet oħrajn ta' l-annimali li huma ta' riskju għas-saħħa pubblika " (17 04 03 01) b'EUR 130 miljun f'impenji u EUR 63,95 miljun fi ħlasijiet. Il-baġit miżjud jibqa' fil-limitu ta' l-intestatura 2. 5. L-INIZJATTIVI KONġUNTI FIT-TEKNOLOġIJA F'konformità ma' l-Artikolu 166 tat-Trattat tal-KE, il-Parlament Ewropew u l-Kunsill adottaw id-Deċiżjoni Nru 2006/1982/KE tat-18 ta' Diċembru 2006 dwar is-Seba' Programm Kwadru tal-Komunità Ewropea għall-attivitajiet ta' riċerka, ta' żvilupp teknoloġiku u ta' dimostrazzjoni, (2007-2013) - il- Programm Qafas [6]. Sussegwentement, il-Kunsill adotta d-Deċizjoni 2006/971/KE tad-19 ta' Diċembru 2006 dwar il-programm speċifiku "Kooperazzjoni" li jimplimenta s-Seba' Programm Qafas tal-Komunità Ewropea – il- Programmi Speċifiċi [7]. Fi ħdan il-firxa kollha ta' temi ddeterminati għall-azzjoni tal-Komunità, u bejn l-istrumenti eżistenti differenti, is-Seba' Programm Qafas ta' Riċerka jista' jiġi implimentat, f'numru limitat ħafna ta' każijiet, permezz ta' l-Inizjattivi Konġunti fit-Teknoloġija (JTIs). L-abbozz ta' baġit ta' emenda propost jimxi fuq l-adozzjoni ta' erba' Regolamenti tal-Kunsill[8] li jistabbilixxu s-sħubiji pubbliki-privati korrispondenti abbażi ta' l-Artikolu 171 tat-Trattat u l-Artikolu 185 tar-Regolament Finanzjarju: - Ir-Regolament tal-Kunsill (KE) Nru 73/2008 ta' l-20 ta' Diċembru 2007 li jistabbilixxi l-Impriża Konġunta għall-Inizjattiva Teknoloġika Konġunta dwar il-Mediċini Innovattivi (IMI); - Ir-Regolament tal-Kunsill (KE) Nru 71/2008 ta' l-20 ta' Diċembru 2007 li jistabbilixxi l-Impriża Konġunta Clean Sky; - Ir-Regolament tal-Kunsill (KE) Nru 72/2008 ta' l-20 ta' Diċembru 2007 li jistabbilixxi l- Impriża Konġunta ENIAC (Pjattaforma Teknoloġika Ewropea dwar in-Nanoelettronika); - Ir-Regolament tal-Kunsill (KE) Nru 74/2008 ta’ l-20 ta' Diċembru 2007 dwar it-twaqqif ta’ l-Impriża Konġunta ARTEMIS għall-implimentazzjoni ta’ Inizjattiva Teknoloġika Konġunta f’Sistemi Inkorporati tal-Kompjuter. L-Impriżi Konġunti kollha huma entitajiet imwaqqfa mill-Komunitajiet, li jirċievu l-awtorizzazzjoni għall-implimentazzjoni tal-baġits tagħhom mingħand il-Parlament Ewropew, fuq rakkomandazzjoni mill-Kunsill, filwaqt li jitqiesu l-karatteristiċi partikolari li jirriżultaw min-natura tal-JTIs bħala sħubiji pubbliċi-privati u b'mod partikolari mill-kontribuzzjoni tas-settur privat lill-baġit. Dan il-baġit ta' emenda jikkonċerna l-ħolqien tal-partiti ġodda korrispondenti għas-sussidji għall-erba' Impriżi Konġunti. L-ebda approprjazzjonijiet addizzjonali mhuma mitluba fil-qafas tal-ħolqien ta' dawn il-linji l-ġodda tal-baġit: l-approprjazzjonijiet se jitnaqqsu mil-linji tal-baġit li jikkorrispondu mal-prijoritajiet tas-Seba' Programm Qafas ta' l-oqsma ta' politika korrispondenti. Il-partiti l-ġodda li għandhom jinħolqu huma dawn li ġejjin: 08 02 02 Kooperazzjoni – Saħħa – Impriża Konġunta ta' l-Inizjattiva tal-Mediċini Innovattivi (IMI) 08 02 03 Kooperazzjoni – Saħħa – Nefqa għall-appoġġ ta' Impriża Konġunta ta' l-Inizjattiva tal-Mediċini Innovattivi (IMI) 08 07 02 Kooperazzjoni – Trasport – Impriża Konġunta Clean Sky 08 07 03 Kooperazzjoni – Trasport – Nefqa għall-appoġġ ta' l-Impriża Konġunta Clean Sky 09 04 01 02 Kooperazzjoni – Teknoloġiji ta' l-Informazzjoni u l-Komunikazzjoni – Impriża Konġunta ARTEMIS 09 04 01 03 Kooperazzjoni – Teknoloġiji ta' l-Informazzjoni u l-Komunikazzjoni – Nefqa għall-appoġġ ta' l-Impriża Konġunta ARTEMIS 09 04 01 04 Kooperazzjoni – Teknoloġiji ta' l-Informazzjoni u l-Komunikazzjoni – Impriża Konġunta ENIAC 09 04 01 05 Kooperazzjoni – Teknoloġiji ta' l-Informazzjoni u l-Komunikazzjoni – Nefqa għall-appoġġ ta' l-Impriża Konġunta ENIAC Għall-2008, huwa propost li jiġu allokati dawn l-ammonti, kif diġà stabbilit fid-dikjarazzjonijiet finanzjarji leġiżlattivi annessi mal-proposti leġiżlattivi korrispondenti: - IMI: EUR 125 000 000 f'approprjazzjonijiet għall-impenji u EUR 125 000 000 f'approprjazzjonijiet għall-ħlasijiet; - Clean Sky: EUR 47 000 000 f'approprjazzjonijiet għall-impenji u EUR 40 250 000 f'approprjazzjonijiet għall-ħlasijiet; - ARTEMIS: EUR 42 500 000 f'approprjazzjonijiet għall-impenji u EUR 13 950 000 f'approprjazzjonijiet għall-ħlasijiet; - ENIAC: EUR 43 000 000 f'approprjazzjonijiet għall-impenji u EUR 15 350 000 f'approprjazzjonijiet għall-ħlasijiet; It-tabella li ġejja tiġbor fil-qosor l-approprjazzjonijiet li għandhom jiġu allokati għall-partiti l-ġodda: Partiti ġodda | Deskrizzjoni | Approprjazzjonijiet għall- Impenji (EUR miljun) | Approprjazzjonijiet għall-Ħlasijiet (EUR miljun) | 08 02 02 | Kooperazzjoni – Saħħa – Impriża Konġunta ta' l-Inizjattiva tal-Mediċini Innovattivi (IMI) | 122,700 | 122,700 | 08 02 03 | Kooperazzjoni – Saħħa – Nefqa għall-appoġġ ta' Impriża Konġunta ta' l-Inizjattiva tal-Mediċini Innovattivi (IMI) | 2,300 | 2,300 | 08 07 02 | Kooperazzjoni – Trasport – Impriża Konġunta Clean Sky | 45,000 | 38,250 | 08 07 03 | Kooperazzjoni – Trasport – Nefqa għall-appoġġ ta' l-Impriża Konġunta Clean Sky | 2,000 | 2,000 | 09 04 01 02 | Kooperazzjoni – Teknoloġiji ta' l-Informazzjoni u l-Komunikazzjoni – Impriża Konġunta ARTEMIS | 41,000 | 12,450 | 09 04 01 03 | Kooperazzjoni – Teknoloġiji ta' l-Informazzjoni u l-Komunikazzjoni – Nefqa għall-appoġġ ta' l-Impriża Konġunta ARTEMIS | 1,500 | 1,500 | 09 04 01 04 | Kooperazzjoni – Teknoloġiji ta' l-Informazzjoni u l-Komunikazzjoni – Impriża Konġunta ENIAC | 41,500 | 13,850 | 09 04 01 05 | Kooperazzjoni – Teknoloġiji ta' l-Informazzjoni u l-Komunikazzjoni – Nefqa għall-appoġġ ta' l-Impriża Konġunta ENIAC | 1,500 | 1,500 | L-approprjazzjonijiet ser jitnaqqsu mil-linji tal-baġit li ġejjin: - Għall-Impriża Konġunta IMI: 08 02 01 Kooperazzjoni – Saħħa; - Għall-Impriża Konġunta Clean Sky: 08 07 01 Kooperazzjoni – Trasport (inkluża l-Aeronawtika); - Għall-Impriżi Konġunti ARTEMIS u ENIAC: 09 04 01 Kooperazzjoni – Tekonoloġiji ta' l-Informazzjoni u l-Komunikazzjoni. Sabiex tinżamm l-istruttura baġitarja attwali li tappartjieni għal prijorità unika tas-Seba' Programm Qafas ta' Riċerka, huwa propost li din il-partita tiġi trasformata f'partita ġdida 09 04 01 01. Meta titqies il-kontribuzzjoni maħsuba għall-Impriżi Konġunti, l-ammont totali fuq il-linji tal-baġit li jikkorrispndu għall-prijoritajiet relatati ser ikunu dawn li ġejjin: Linja | Deskrizzjoni | Approprjazzjonijiet għall- Impenji (EUR miljuni) | Approprjazzjonijiet għall-Ħlasijiet (EUR miljuni) | 08 02 01 | Kooperazzjoni – Saħħa | 570,341 | 303,286 | 08 07 01 | Kooperazzjoni — Trasport (inkluż l-Aeronawtika) | 301,922 | 156,652 | 09 04 01 01 | Appoġġ għall-Kooperazzjoni fir-Riċerka fil-qasam tat-Teknoloġiji ta' l-Informatika u Komunikazzjoni (ICT - Kooperazzjoni) | 974,930 | 700,700 | Ir-Regolament tal-Persunal u r-regoli adottati b'mod konġunt mill-istituzzjonijiet tal-Komunitajiet biex jiġu applikati għandhom japplikaw għall-persunal ta' l-Impriżi Konġunti u d-Diretturi Eżekuttivi tagħhom. Id-dettalji kollha tal-pjan ta' stabbiliment ta' kull Impriża Konġunta huma stabbiliti fl-anness għall-baġit. 6. MOBILIZZAZZJONI TAL-FOND TA' SOLIDARJETÀ TA' L-UE F'Awissu 2007 parti pjuttost estensiva tal-Greċja kienet milquta minn nirien fil-foresti. Fit-18 ta' Settembru 2007 parti kbira mis-Slovenja kienet milquta minn xita qawwija u maltempata, li wasslu għal għargħar serju u valangi. Fl-iskadenza ta' għaxar ġimgħat stipulata fl-Artikolu 4 tar-Regolament tal-Kunsill (KE) Nru 2012/2002[9], l-awtoritajiet Griegi u Sloveni applikaw għal għajnuna finanzjarja mill-Fond ta' Solidarjetà ta' l-UE. Is-servizzi tal-Kummissjoni wettqu investigazzjoni bir-reqqa ta' l-applikazzjoni skond ir-Regolament tal-Kunsill (KE) Nru 2012/2002, u b'mod partikolari l-Artikoli 2,3 u 4 tiegħu. L-iktar elementi importanti ta' l-evalwazzjoni jinsabu fil-qosor hawn taħt. 6.1. Il-Greċja: Nirien fil-Foresti Awissu 2007 L-applikazzjoni tressqet lill-Kummissjoni fit- 30 ta’ Ottubru 2007, li kien fil-limitu preskritt ta’ 10 ġimgħat wara li kienu rreġistrati l-ewwel ħsarat fit-23 ta’ Awwissu 2007. Wara talba għal aktar informazzjoni b'ittra ta' l-20 ta' Diċembru 2007, l-awtoritajiet Griegi lestew l-applikazzjoni fl-24 ta' Jannar 2008. Id-diżastru huwa ta’ oriġini naturali. L-awtoritajiet Griegi stmaw id-dannu dirett totali għal EUR 2,118.3-il miljun. Billi dan l-ammont jaqbeż il-limitu ta’ EUR 1,066.5 miljuni (jiġifieri 0.6% tad-DGN) id-diżastru jikkwalifika bħala “diżastru naturali maġġuri” u għaldaqstant jaqa’ fil-qasam prinċipali ta' applikazzjoni tar-Regolament (KE) 2012/2002. Id-dannu dirett totali huwa l-bażi li fuqha jsir il-kalkolu ta' l-ammont ta' għajnuna finanzjarja. Din l-għajnuna finanzjarja tista’ tintuża biss għal operazzjonijiet ta’ emerġenza essenzjali kif definiti fl-Artikolu 3 tar-Regolament. L-awtoritajiet Griegi indikaw li parti estensiva tal-pajjiż kienet milquta min-nirien, li kienu l-iktar intensi u l-iktar mifruxa fir-reġjuni tal-Punent tal-Greċja, tal-Peloponnesu, tal-Greċja Kontinentali u Attica. Id-diżastru kkawża ħsara maġġuri lil setturi differenti ta' l-ekonomija, partikolarment lill-agrikoltura, u qered infrastruttura fil-qasam tat-trasport, it-telekomunikazzjonijiet, id-distribuzzjoni ta' l-enerġija, l-ilma u d-drenaġġ u l-prevenzjoni tad-diżastri naturali. Id-diżastru kkawża wkoll ħsara kbira lill-ambjent naturali, il-monumenti kulturali, l-iskejjel, l-isptarijiet u s-servizzi tat-tifi tan-nar. Saru ħafna spejjeż biex tiġi pprovduta akkomodazzjoni temporanja u biex jiġu ffinanzjati servizzi ta' salvataġġ biex jintlaħqu l-ħtiġijiet immedjati tal-popolazzjoni kkonċernata. Mietu ħamsa u sittin persuna fil-Peloponnesja, fil-Greċja tal-Punent u f'Evvoia minħabba n-nirien. L-ispiża għall-operazzjonijiet ta’ emerġenza essenzjali eliġibbli taħt l-Artikolu 3(2) tar-Regolament (KE) Nru 2012/2002 ġiet stmata mill-awtoritajiet Griegi għall-ammont ta' EUR 1,007.43 miljun u din ġiet maqsuma skond it-tipi differenti ta’ operazzjonijiet. Il-parti ewleniji ta' l-operazzjonijiet tikkonċerna t-tiswija immedjata sabiex l-infrastruttura tkun tista' terġa' tibda tiffunzjona, partikolarment fil-qasam tat-trasport, il-fondi għas-servizzi ta' salvataġġ, l-iżgurar immedjat ta' l-infrastrutturi preventivi u l-operazzjonijiet ta' tindif estensiv fiż-żona milquta mid-diżastru. Mill-informazzjoni pprovduta mill-awtoritajiet Griegi, huwa evidenti li l-ispiża reali ta' l-operazzjonijiet eliġibbli teċċedi sewwa l-ammont ta' għotja possibbli mill-Fond ta' Solidarjetà. It-tipi ta' operazzjonijiet li għandhom jiġu ffinanzjati mill-Fond ser ikunu definiti b'mod ċar fil-Ftehim ta' Implimentazzjoni. L-awtoritajiet Griegi ddikjaraw li l-ħsarat mhu ser ikunu ffinanzjati minn ebda sorsi oħra tal-Komunità. L-awtoritajiet Griegi ddikjaraw ukoll li l-ħsara eliġibbli mhijiex koperta minn assigurazzjoni. Għar-raġunijiet stabbiliti hawn fuq, huwa propost li l-applikazzjoni li saret mill-Greċja dwar in-nirien fil-foresti li tibda f'Awissu 2007 tiġi aċċettata bħala "diżastru maġġuri" u li għandu jintuża l-Fond ta' Solidarjetà. 6.2. Is-Slovenja: Għargħar Settembru 2007 L-applikazzjoni tressqet lill-Kummissjoni fid- 19 ta’ Novembru 2007, li kien fil-limitu preskritt ta’ 10 ġimgħat wara li kienu rreġistrati l-ewwel ħsarat fit-18 ta’ Settembru 2007. Id-diżastru huwa ta’ oriġini naturali. L-awtoritajiet Sloveni stmaw id-dannu dirett totali għal EUR 233.4 miljun. Billi dan l-ammont jaqbeż il-limitu ta’ EUR 164.3 miljuni (jiġifieri 0.6% tad-DGN) id-diżastru jikkwalifika bħala “diżastru naturali maġġuri” u għaldaqstant jaqa’ fil-qasam prinċipali ta' applikazzjoni tar-Regolament (KE) 2012/2002. Id-dannu dirett totali huwa l-bażi li fuqha jsir il-kalkolu ta' l-ammont ta' għajnuna finanzjarja. L-għajnuna finanzjarja tista’ tintuża biss għal ħidmiet ta’ emerġenza essenzjali kif definiti fl-Artikolu 3 tar-Regolament. Skond l-awtoritajiet Sloveni, il-parti l-kbira mill-pajjiż kienet milquta fit-18 ta' Settembru minn xita qawwija u maltempata, li wasslu għal għargħar, valangi u ġiri ta' tajn/irdim. Id-diżastru kkawża ħsara sinifikanti lill-infrastruttura (it-trasport, l-elettriku, l-ilma). Iktar minn 350 km ta' toroq nazzjonali u iktar minn 1600 km ta' toroq muniċipali u tal-foresta kienu ddanneġġati kif ukoll iktar minn 17-il km ta' infrastruttura għall-ilma, iktar minn 10 km ta' netwerks ta' l-elettriku, 48 riżerva ta' l-ilma u 147 pont. Barra dan, id-diżastru kkawża ħsara sinifikanti lill-bini pubbliku u privat (iktar minn 4320 dar u 61 istituzzjoni pubblika għerqu), in-negozju (192 kumpanija għerqu), l-agrikoltura u l-monumenti tal-wirt kulturali. L-applikazzjoni fiha t-tqassim tal-ħsarat. L-ispiża għall-operazzjonijiet ta’ emerġenza essenzjali eliġibbli taħt l-Artikolu 3(2) tar-Regolament (KE) Nru 2012/2002 ġiet stmata mill-awtoritajiet Sloveni għall-ammont ta' EUR 158.2 miljun u din ġiet maqsuma skond it-tipi differenti ta’ operazzjonijiet. L-akbar sehem mill-operazzjonijiet jirrigwarda operazzjonijiet ta' tindif fiż-żona milquta mid-diżastru u t-tiswija immedjata ta' l-infrastruttura tat-tasport sabiex terġa' tibda tiffunzjona mill-ġdid. It-tipi ta' ħidmiet li għandhom jiġu effettivament iffinanzjati mill-Fond ser ikunu definiti b'mod ċar fil-Ftehim ta' Implimentazzjoni. L-awtoritajiet Sloveni indikaw li l-ħsarat mhu ser ikunu ffinanzjati minn ebda sorsi oħra tal-Komunità. L-awtoritajiet Sloveni ddikjaraw li l-ħsara eliġibbli mhijiex koperta minn assigurazzjoni. Bħala konklużjoni, għar-raġunijiet imsemmija hawn fuq, qiegħed jiġi propost li l-applikazzjoni magħmula mis-Slovenja dwar l-għargħar ta' Settembru 2007 tiġi aċċettata bħala waħda ta' "diżastru maġġuri" u li tiġi proposta l-mobilizzazzjoni tal-Fond ta' Solidarjetà. 6.3. Finanzjament Il-baġit annwali totali disponibbli għall-Fond ta’ Solidarjetà huwa ta’ EUR 1 biljun. Fl-2008, kien diġà propost li jiġu mmobilizzati EUR 162 387 985 għal applikazzjoni li saret qabel, li tħalli EUR 837 612 015 disponibbli. Minħabba li s-solidarjetà kienet il-ġustifikazzjoni ċentrali għall-ħolqien tal-Fond, il-Kummissjoni jidhrilha li l-għajnuna li tingħata mill-Fond għandha tkun progressiva. Dan ifisser li, skond prattika stabbilita, il-parti tal-ħsarat li taqbeż il-limitu (0.6 % tad-DGN jew EUR 3 biljun bil-prezzijiet ta' l-2002, liema minnhom ikun l-iżgħar ammont) għandha twassal għal intensità ta' għajnuna akbar minn ħsarat li jaslu sal-limitu. Ir-rata applikata fl-imgħoddi biex ikunu definiti l-allokazzjonijiet għal diżastri maġġuri hija ta’ 2.5 % tal-ħsara diretta totali taħt il-limitu u 6 % 'l fuq mil-limitu. Qiegħed jiġi propost li f’dan il-każ ikunu applikati l-istess perċentwali. L-allokazzjoni mill-Fond proposta mill-Kummissjoni hija bbażata fuq it-tagħrif li l-applikanti għamlu disponibbli, u hija kif ġej: (EUR) | Ħsarat diretti | Il-limitu | Ammont ibbażat fuq 2.5% | Ammont ibbażat fuq 6% | Somma totali ta' l-Għajnuna proposta | Nirien fil-foresti fil-Greċja | 2 118 273 411 | 1 066 497 000 | 26 662 425 | 63 106 584 | 89 769 009 | Għargħar fis-Slovenja | 233 395 389 | 164 272 000 | 4 106 800 | 4 147 403 | 8 254 203 | Total | 98 023 212 | Dan l-ammont ta’ kumpens iħalli mill-anqas 25 % tal-Fond ta’ Solidarjetà ta’ l-Unjoni Ewropea disponibbli għal allokazzjonijiet għal matul l-aħħar kwart tas-sena, kif mitlub mill-Artikolu 4(2) tar-Regolament (KE) 2012/2002. 7. MODIFIKI FIL-PJAN TA' STABBILIMENT TA' L-ISTITUT EWROPEW GħALL-UGWALJANZA BEJN IS-SESSI. Il-pjan ta' stabbiliment għall-Istitut Ewropew għall-Ugwaljanza bejn is-Sessi jipprevedi post wieħed fil-grad AD 13. Madankollu, il-proċedura ta' għażla ta' l-2007 fil-grad AD 13 għall-post ta' Direttur ta' l-Istitut Ewropew għall-Ugwaljanza bejn is-Sessi ma identifikatx kandidati xierqa bil-kompetenzi meħtieġa. Għalhekk huwa propost li jiġi modifikat il-pjan ta' stabbiliment u l-post jogħla mill-grad AD 13 għall-grad AD 14, sabiex jiġbed kandidati ta' kwalità għolja għall-post ta' Direttur. Dan għandu jallinja wkoll il-grad ma' dak tad-diretturi ta' aġenziji deċentralizzati oħrajn. L-aġġustament mill-ġdid tal-Pjan ta' Stabbiliment propost ma jkollu l-ebda impatt fuq il-livell ta' l-approprjazzjonijiet baġitarji. 8. MODIFIKI FIL-PJAN TA' STABBILIMENT TAL-KUMITAT EKONOMIKU U SOċJALI EWROPEW Huwa propost numru ta' aġġustamenti għall-pjan ta' stabbiliment tal-Kumitat Ekonomiku u Soċjali Ewropew (KESE). Dawn huma ddettaljati hawn taħt. Postijiet temporanji 1. Konverżjoni tal-post permanenti AD16-HC (hors classe) għal post temporanju AD16-HC. L-Uffiċċju tal-KESE ddeċieda li jitrasforma l-post permanenti AD16-mhux klassifikat f'post temporanju AD16-mhux klassifikat, sabiex jipproċedi bir-reklutaġġ ta' aġent temporanju biex jieħu post is-Segretarju Ġenerali kurrenti, li ser jitlaq fit-30 ta' Settembru 2008. Dan l-istatut tqies iktar xieraq biex jikkonforma ma' l-Artikolu 2 a) tal-Kundizzjonijiet ta' Impjieg tal-Ħaddiema l-Oħra tal-Komunitajiet Ewropej, meta s-Segretarju Ġenerali jingħata kuntratt temporanju ta' ħames snin. 2. Konverżjoni ta' żewġ postijiet permanenti għal postijiet temporanji Bħala parti mill-użu mill-ġdid tan-numru ta' postijiet mill-unitajiet tat-traduzzjoni lis-servizzi l-oħra tal-KESE, ġew assenjati żewġ postijiet għall-uffiċċju privat tal-President u s-Segretarjat ta' Grupp II rispettivament. Peress li l-impjegati ta' l-uffiċċju privat tal-President u s-segretarjati tal-Grupp huma aġenti temporanji impjegati taħt l-Artikolu 2 c) tal-Kondizzjonijiet ta' Impjieg tal-Ħaddiema l-oħra tal-Komunitajiet Ewropej, u ż-żewġ postijiet AST5 li ġew assenjati huma permanenti, għandhom jiġu mibdula f'postijiet temporanji. 3. Konverżjoni ta' żewġ postijiet AD f'AST u ta' żewġ postijiet AST f'AD Kemm l-uffiċċju privat tal-President kif ukoll is-segretarjat ta' Grupp III diġà għandhom żewġ assistenti li jikkonformaw mal-profil għaż-żewġ postijiet amministrattivi ġodda. Peress li, fiż-żewġ każijiet, il-grad tal-postijiet ikkonċernati (AD5) huwa baxx wisq għaż-żewġ assistenti (huma AST8), u peress li l-grad xieraq huwa disponibbli (fiż-żewġ postijiet li qed jokkupaw bħalissa), huwa propost li tiġi aġġustata s-sitwazzjoni billi jinbidel il-grupp ta' funzjoni taż-żewġ postijiet temporanji AD5 għal AST5, AST8 temporanju wieħed għal AD8 u AST10 temporanju wieħed għal AD10. 4. Żieda fil-grad ta' post AD wieħed u t-tnaqqis fil-grad ta' post AD Sabiex pożizzjoni waħda tiżdied fil-grad fl-uffiċċju privat tal-President, huwa mitlub li post AD5 wieħed jogħla għal AD6. Din iż-żieda fil-grad se tkun akkumpanjata bit-tnaqqis fil-grad ta' post ieħor, fl-uffiċċju privat tal-President ukoll, fejn huwa mitlub li post AD10 wieħed jinżel għal AD9. Postijiet permanenti Konverżjoni ta' post AST f'AD Minħabba raġunijiet relatati ma' l-organizzazzjoni tal-ħidma ta' l-unità ta' l-IT, post ta' AST10 jeħtieġ li jinbidel f'AD10 biex togħla l-pożizzjoni ta' l-Kap ta' l-Unità taċ-Ċentru tad- Data . Minbarra t-twettiq ta' inkarigi kumplessi, id-detentur tal-post huwa responsabbli mis-superviżjoni ta' tliet kollegi. Barra dan, dan huwa settur sensittiv suġġett għal spezzjonijiet regolari. Ġabra fil-qosor tat-talbiet Operazzjoni | Numru | AD16-HC għal AD16-HC T | 1 | AST5 għa AST5-T | 2 | AD5-T għal AST5-T | 2 | AST10-T għal AD10-T | 1 | AST8-T għal AD8-T | 1 | AD5-T għal AD6-T | 1 | AD10-T għal AD9-T | 1 | AST10 għal AD10 | 1 | F'termini baġitarji, l-operazzjoni hija newtrali, minħabba li l-unika talba biex jiżdied grad huwa kkumpensat minn tnaqqis fil-grad ta' grad ogħla. In-numru totali ta' postijiet awtorizzati mhux ser jinbidel. TABELLA B'SOMMARJU TAL-QAFAS FINANZJARJU SKOND L-INTESTATURI Qafas Finanzjarju Intestatura/subintestatura | Qafas Finanzjarju 2008[10] | Baġit 2008 (inkluż APBE 1 u 2/2008) | APBE 3/2008 | Baġit 2008 + APBE 1, 2 u 3/2008 | |AI |AĦ |AI |AĦ |AI |AĦ |AI |AĦ | | 1. TKABBIR SOSTENIBBLI | | | | | | | | | | 1a. Kompetittività għat-tkabbir ekonomiku u l-impjiegi |10 386 000 000 | |11 086 000 000 |9 772 639 600 | | |11 086 000 000 |9 772 639 600 | |1b. Koeżjoni għat-tkabbir ekonomiku u l-impjiegi |47 267 000 000 | |47 255 948 720 |40 551 565 026 | | |47 255 948 720 |40 551 565 026 | | Total | 57 653 000 000 | |58 341 948 720 | 50 324 204 626 | | |58 341 948 720 | 50 324 204 626 | | Marġini[11] | | |-188 948 720 | | | |-188 948 720 | | | 2. IL-PRESERVAZZJONI U L-ĠESTJONI TAR-RIŻORSI NATURALI | | | | | | | | | | Li minnhom, nefqa relatata mas-suq u ħlasijiet diretti |46 217 000 000 | |40 876 490 000 |40 825 600 500 |130 000 000 |63 950 000 |41 006 490 000 |40 889 550 500 | | Total | 59 193 000 000 | |55 434 715 538 | 53 177 320 053 | 130 000 000 |63 950 000 |55 564 715 538 | 53 241 270 053 | | Marġini | | |3 758 284 462 | | | |3 628 284 462 | | | 3. ĊITTADINANZA, LIBERTÀ, SIGURTÀ U ĠUSTIZZJA | | | | | | | | | | 3a. Libertà, Sigurtà u Ġustizzja |747 000 000 | |728 034 000 |533 196 000 | | |728 034 000 |533 196 000 | |3b. Ċittadinanza |615 000 000 | |777 230 985 |870 640 991 |98 023 212 |98 023 212 |875 254 197 |968 664 203 | | Total | 1 362 000 000 | |1 505 264 985 | 1 403 836 991 | 98 023 212 | 98 023 212 | 1 603 288 000 | 1 501 860 203 | | Marġini[12] | | |19 123 000 | | | |19 123 000 | | | 4. L-UE BĦALA MSIEĦBA GLOBALI[13] |7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Marġini | | | -70 000 000 | | | | -70 000 000 | | | 5. AMMINISTRAZZJONI[14] |7 380 000 000 | |7 283 860 235 | 7 284 420 235 | -2 334 780 |-2 334 780 | 7 281 525 455 |7 282 085 455 | | Marġini | | | 173 139 765 | | | | 175 474 545 | | | 6. KUMPENS | 207 000 000 | |206 636 292 | 206 636 292 | | |206 636 292 | 206 636 292 | | Marġini | | | 363 708 | | | | 363 708 | | | TOTAL | 132 797 000 000 | 129 681 000 000 | 130 083 643 770 | 120 509 146 597 | 225 688 432 |159 638 432 |130 309 332 202 |120 668 785 029 | | | | |3 691 962 215 | 9 650 459 388 | | | 3 564 296 995 |9 588 844 168 | | [1] ĠU L 248, 16.9.2002, p. 1. [2] ĠU L 390, 30.12.2006, p. 1. [3] Ir-Regolament tal-Kunsill (KE) Nru 1/2003 tas-16 ta’ Diċembru 2002 dwar l-implimentazzjoni tar-regoli tal-kompetizzjoni mniżżlin fl-Artikoli 81 u 82 tat-Trattat, ĠU L1, 4.1.2003, p.1. [4] Regolament tal-Kunsill (KE, Euratom) Nru 1558/2007 tas- 17 ta’ Diċembru 2007 li jaġġusta mill-1 ta’ Lulju 2007 ir-rimunerazzjoni u l-pensjonijiet ta’ l-uffiċjali u l-ħaddiema l-oħra tal-Komunitajiet Ewropej u l-koeffiċjenti korrettivi applikati fir-rigward tagħhom, ĠU L340, 22.12.2007, p.1. [5] ĠU L224, 18.8.1990, p.19. [6] ĠU L412, 30.12.2006, p 1. [7] ĠU L400, 30.12.2006, p.86 [8] ĠU L30, 04.02.2008, p.1. [9] Ir-Regolament tal-Kunsill (KE) Nru 2012/2002 tal-11 ta’ Novembru 2002 li jistabbilixxi l-Fond tas-Solidarjetà ta’ l-Unjoni Ewropea, (ĠU L 311, 14.11.2002). [10] Il-Kummissjoni ppreżentat proposta għal Deċiżjoni tal-Parlament Ewropew u tal-Kunsill dwar l-aġġustament tal-qafas finanzjarju biex tittieħed in kunsiderazzjoni l-implimentazzjoni, skond il-paragrafu 48 tal-Ftehim Interistituzzjonali tas-17 ta’ Mejju 2006. [11] Il-Fond Ewropew ta' aġġustament għall-Globalizzazzjoni (EGF) mhux inkluż fil-kalkolu tal-marġini taħt l-Intestatura 1a. L-istrument ta' Flessibbiltà ġie mobilizzat għal ammont ta' EUR 200 miljun. [12] L-ammont tal-Fond ta' Solidarjetà ta' l-Unjoni Ewropea (EUSF) huwa mdaħħal addizzjonalment ma' l-intestaturi kif previst mill-IIA tas-17 ta' Mejju 2006 (ĠU C 139 ta' l-14.6.2006). [13] Il-marġni għall-2008 fl-intestatura 4 ma jinkludix l-approprjazzjonijiet relatati mar-Riżerva għal Għajnuna f'Emerġenza. L-istrument ta' Flessibbiltà ġie mobilizzat għal ammont ta' EUR 70 miljun. [14] Biex jiġi kkalkulat il-marġini taħt il-limitu għall-intestatura 5, titqies in-nota f’qiegħ il-paġna (1) tal-qafas finanzjarju 2007-2013 għal ammont ta’ EUR 77 miljun mill-kontribuzzjonijiet għall-persunal għall-iskema ta’ pensjonijiet.